การเล่นกีฬาของพระบาทสมเด็จพระปรมินทรมหาภูมิพลอดุลยเดช
นอกจากนี้แล้ว เมื่อ สมรักษ์ คำสิงห์ ชนะเลิศในการแข่งขันมวยสากลสมัครเล่นรุ่นเฟเธอร์เวท ในกีฬาโอลิมปิกครั้งที่ 26 ที่เมืองแอตแลนตา รัฐจอร์เจีย ประเทศสหรัฐอเมริกา เมื่อปี พ.ศ. 2539 ก่อนชกในรอบชิงชนะเลิศ สมรักษ์ให้สัมภาษณ์ว่า จะคว้าชัยชนะให้ได้ เพื่อนำเหรียญทองกลับไปร่วมสมโภชน์เป็นส่วนหนึ่งในงานพระราชพิธีกาญจนาภิเษก ซึ่งเป็นวโรกาสที่พระบาทสมเด็จพระเจ้าอยู่หัวทรงครองราชย์ครบ 50 ปีด้วย และเมื่อสมรักษ์สามารถเอาชนะได้ ได้ครองเหรียญทองโอลิมปิกเป็นครั้งแรกของนักกีฬาไทย สมรักษ์ได้เข้าเฝ้าฯ เพื่อทูลเกล้าถวายเหรียญทองประวัติศาสตร์เหรียญนี้แด่พระบาทสมเด็จพระเจ้าอยู่หัวด้วย
ประวิทย์ สุวรรณวิจิตร
ประวิทย์ สุวรรณวิจิตร (Pravit Suwanwichit) เกิดเมื่อ 19 พฤศจิกายน พ.ศ. 2504 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2531 ที่ โซลในรุ่นไลท์เวลเตอร์เวท รอบแรก แพ้ ซอดนอมดาร์ยากีอิน อัลตันซุก จากมองโกเลีย ตกรอบ เมื่อ 19 กันยายน พ.ศ. 2531 และได้เหรียญทองซีเกมส์ ครั้งที่ 14 ที่จาร์กาตา อินโดนีเซีย พ.ศ. 2530 ในรุ่นไลท์เวลเตอร์เวท